हाबाफारि बायदियै, फुंबिलियाव आफादनि फिरफिलाखौ बिरहोयो दुलाराय बर’ फरायसा आफादनि आफादगिरि दिपेन बर’आ, बड’फा उपेन्द्रनाथ ब्रह्मनि मांखरसालियाव बिबारजों मान बावग्रोयो बिटिसिनि गाहाइ मावफुंगिरि सोद्रोमा प्रमद बर’आ। बेनि उनाव, राय्जो सभानि बारग’ एम पि उर्खाव गोरा ब्रह्म, दुलाराय बर’ फरायसा आफादनि आफादगिरि दिपेन बर’जों लोगोसे गाहाइ नेहाथारि खनिन्द्र बसुमतारी आरो बारग’ गाहाइ नेहाथारि लरेन्स इसलारी आरो गुबुन गुबुन बिबाननि बिबानगिरिफोरजों लोगोसे फरायसा फरायसुलिफोरा बड’फानि मांखरसालियाव बिबारजों मान बावो।